Llan yizan, tizit d uzenzun karheɣ anebdu ala fell-asen. Llant dɣa tɣirdmiwin deg unebdu win ara teqqes tɣirdemt imir, imir ilaq ad iruḥ ɣer l'hôpital. Yella uweṭṭuf yesεa « plusieurs types par exemple » yella uweṭṭuf aberkan d ameqqran neɣ d amecṭuḥ, yella uweṭṭuf azeggaɣ d ameqqran ; yettili deg unebdu mi d tewweḍ ccetwa ad ineqḍaε. Yella ubaɣuz d acebḥan yegga am uweṭṭuf-nni azeggaɣ. Llan ikafaren d ibelεac ttilin deg yexxamen llan iberkanen d iqahwiyen mi ara leḥḥun ur tezmireḍ ara ad tent-leḥqeḍ ; yella ugerlellu meqqer ɣef ukafar taglimt-is d taqqurant ɣef tin n ukafar yerna ẓẓay i tikli fell-as, yettemcabi ɣer yizinzer d acu kan izinzer mecṭuḥ. Yella uburbu d abelεuc ileḥḥu sufella n leḥcic d aɣezfan ciṭuḥ, ileḥḥu ɣef uεebbuḍ yettbini-d yesεa cεar d aberkan d uqahwi sufella ; yella diɣ unezlim d tabelεuct d tamecṭuḥt, tettili sufella n leḥcic taεrurt-is d tazeggaɣt tesεa « les points rouges ». Yella ubusṭaf akked cluc, abusṭaf yettili ɣef yibawen, d tabelεuct taberkant, d tamecṭuḥt ; ma d cluc yettenkar deg lubyan n leqbayel, ibawen iquranen ...